

**Астана қаласында автотұрақтарға (паркингтерге) бөлінген жер үшін салықтың базалық ставкалары туралы**

Астана қаласы мәслихатының 2014 жылғы 11 желтоқсандағы № 307/45-V шешімі. Астана қаласының Әділет департаментінде 2015 жылғы 16 қаңтарда № 877 болып тіркелді

      «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының 2008 жылғы 10 желтоқсандағы кодексі 386-бабының 3-тармағына сәйкес Астана қаласының мәслихаты **ШЕШТІ**:  
      1. Астана қаласындағы автотұрақтардың (паркингтердің) санаты белгіленсін (1-қосымша).  
      2. Автотұрақтардың (паркингтердің) санатына қарай Астана қаласында автотұрақтарға (паркингтерге) бөлінген жер үшін салықтың базалық ставкаларының мөлшері белгіленсін (2-қосымша).  
      3. Осы шешім алғашқы ресми жарияланған күннен кейін он күнтізбелік күн өткеннен соң қолданысқа енгізіледі.

*Астана қаласы мәслихаты*  
*сессиясының төрағасы                       З. Шибкенов*

*Астана қаласы*  
*мәслихатының хатшысы                       С. Есілов*

Астана қаласы мәслихатының   
2014 жылғы 11 желтоқсандағы  
№ 307/45-V шешіміне      
1-қосымша

**Астана қаласындағы автотұрақтардың (паркингтердің)**  
**санаты**

|  |  |  |
| --- | --- | --- |
| **Р/с №** | **Автотұрақтардың (паркингтердің) үлгілері мен түрлері** | **Автотұрақтардың (паркингтердің) санаты** |
| 1. | Ақылы негізде көлік құралдарын сақтау жөнінде қызмет көрсету үшін пайдаланылатын автотұрақтар (паркингтер) | I санат |
| 2. | Тегін негізде көлік құралдарын сақтау үшін пайдаланылатын автотұрақтар (паркингтер) | II санат |
| 3. | Кідіртілген көлікті сақтау үшін пайдаланылатын автотұрақтар (паркингтер) | III санат |

Астана қаласы мәслихатының   
2014 жылғы 11 желтоқсандағы  
№ 307/45-V шешіміне      
2-қосымша

**Автотұрақтардың (паркингтердің) санатына қарай**  
**Астана қаласында автотұрақтарға (паркингтерге) бөлінген**  
**жер үшін салықтың базалық ставкаларының мөлшері**

|  |  |  |  |
| --- | --- | --- | --- |
| **Автотұрақтың (паркингтің) санаты** | **Тұрғын үй қоры, оның ішінде құрылыстар мен құрылғылар орналасқан жерді қоспағанда Астана қаласындағы жердің базалық ставкасы 1 ш.м үшін (теңге)** | **Қазақстан Республикасының Салық кодексі 386-бабының 3-тармағына сәйкес автотұрақтарға (паркингтерге) бөлінген жер үшін базалық ставкалардың ұлғайтылған мөлшері (есе)** | **Ұлғайтылған мөлшерді ескерумен Астана қаласында автотұрақтарға (паркингтерге) бөлінген жер үшін базалық ставка (теңге)** |
| I санат | 19,30 | 10 | 193,0 |
| II санат | 19,30 | 1 | 19,30 |
| III санат | 19,30 | 1 | 19,30 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК